Foto: REUTERS Meksikada quvurdagi portlashda halok bo‘lganlar soni 85 nafarga yetdi. Bu haqda mamlakat sog‘liqni saqlash vaziri Xorxe Alkoser ma’lum qildi. “Avvalroq 79 kishi halok bo‘lgani ma’lum qilingandi, ularga yana 6 kishi qo‘shildi”, deb aytgan Alkoser matbuot anjumanda. Uning aytishicha, 58 kishi shifoxonada qolmoqda. 18 yanvarda Meksikaning Idalgo shtatidagi Tuspan-Tulada yonilg‘i quvuridagi yoriqdan yuzlab odamlar yonilg‘i o‘g‘irlayotganda kuchli portlash va uning ketidan yong‘in yuz bergan. Meksikaning Pemex davlat neft kompaniyasi quvurdagi portlash uning noqonuniy kesilishi oqibatida sodir bo‘lganini tasdiqlagan.